**Szigetmonostor Község Önkormányzata Képviselő-testületének 9/2022. (VI. 30.) önkormányzati rendelete**

**a helyi adókról**

**Hatályos: 2023. 01. 01**

<https://or.njt.hu/eli/731069/r/2022/9>

Szigetmonostor Község Önkormányzatának Képviselő-testülete [az Alaptörvény 32. cikk (2) bekezdés](https://njt.hu/jogszabaly/2011-4301-02-00#CA32@BE2)e szerinti feladatkörében eljárva, Magyarország helyi önkormányzatairól szóló [2011. évi CLXXXIX. törvény 143. § (4) bekezdés](https://njt.hu/jogszabaly/2011-189-00-00#SZ143@BE4)ében, valamint a helyi adókról szóló [1990. évi C. törvény 1. § (1) bekezdés](https://njt.hu/jogszabaly/1990-100-00-00#SZ1@BE1)ében, a [6. §](https://njt.hu/jogszabaly/1990-100-00-00#SZ6)-ban foglalt felhatalmazás alapján a következőket rendeli el:

*I. Fejezet*

*Általános rendelkezések*

**1. §** Szigetmonostor Község Önkormányzata az alábbi helyi adók bevezetését rendeli el:

a) Építményadó

b) Telekadó

c) Idegenforgalmi adó

d) Helyi iparűzési adó

e) Kommunális adó

**2. §** E rendeletben meghatározott adókedvezményeket nem veheti igénybe az az adóalany, akinek az önkormányzat felé az adóév első napján adótartozása áll fenn.

*II. Fejezet*

*Építményadó*

**1. Az építményadó alapja**

**3. §** Az adó alapja az építmény m2-ben számított hasznos alapterülete.

**2. Az építményadó mértéke**

**4. §** Az építményadó éves mértéke:

a) műhely esetében 970 Ft/m2

b) üzlethelyiség esetében 970 Ft/m2

c) vendéglátó-ipari tevékenységre használt építmény esetében 970 Ft/m2

d) minden egyéb nem lakás céljára szolgáló építmény esetében 945 Ft/m2

e) minden, a kommunális adó hatálya alá nem eső építmény esetében 945 Ft/m2

**3. Adókedvezmények, mentességek**

**5. §** Mentes az építményadó alól a helyi adókról szóló [1990. évi C. törvény (a továbbiakban: Htv.) 13. §](https://njt.hu/jogszabaly/1990-100-00-00#SZ13) és 13/A §-ában foglaltakon túlmenően

a) szárító

b) szerszámkamra

c) tüzelőtároló

d) kazánház

e) pince

f) padlás

g) szín

h) az az építmény, amely a kommunális adó hatálya alá tartozik (tárgya a magánszemélyek kommunális adójának)

i) a magánszemély tulajdonában lévő, lakás céljára szolgáló ingatlan, amelyben állandó lakosként életvitelszerűen tartózkodnak.

*III. Fejezet*

*Telekadó*

**4. A telekadó alapja**

**6. §** Az adó alapja a telek m2-ben számított területe.

**5. A telekadó mértéke**

**7. §1**Az adó évi mértéke Szigetmonostor község belterületén 150 Ft/m2 de,

a) 0-2000 m2 területű telek esetén legfeljebb 90 000 Ft,

b) 2001-3000 m2 területű telek esetén legfeljebb 200 000 Ft,

c) 3001-4000 m2 területű telek esetén legfeljebb 300 000 Ft,

d) 4001 m2 feletti területű telek esetén legfeljebb 500 000 Ft.

**6. Adókedvezmények, mentességek**

**8. §** (1) Adózó kérelmére a telekadó éves összegéből 50% adókedvezmény illeti meg a mezőgazdasági művelés alatt álló belterületi telek tulajdonosát, amennyiben adóév szeptember 15-ig a telek fekvése szerint illetékes mezőgazdasági igazgatási szerv által, az ingatlan tulajdonosa kérelmére indult eljárás keretében megtartott helyszíni szemle alapján kiadott okirattal igazolja, hogy az adóalany a naptári év egészében az ingatlan teljes területén szántó, szőlő, kert vagy gyümölcsös művelési ágnak megfelelően műveli.

(2) Mentes az adó alól

a) Szigetmonostor Ófalu településrészen az építménnyel rendelkező telkek esetében 1000 m2

b) Szigetmonostor Horány településrészen az építménnyel rendelkező telkek esetében 360 m2

c) a belterületi beépítetlen, a Belterületi Szabályozási Tervben Lf3, Vt2 és Z-kk övezeti besorolású telek.

*IV. Fejezet*

*Idegenforgalmi adó*

**7. Az adó alapja**

**9. §** Az adó alapja a megkezdett vendégéjszakák száma.

**8. Az adó mértéke**

**10. §** Az adó mértéke személyenként és vendég éjszakánként 450 Ft.

**9. Az adó megfizetése**

**11. §** (1) Az adó beszedésére kötelezettnek a megfizetett adót a beszedést követő hó 15-ig kell az önkormányzati adóhatósághoz befizetnie.

(2) Az [(1) bekezdés](https://or.njt.hu/eli/731069/r/2022/9#SZ11@BE1) szerint fizetendő idegenforgalmi adót a beszedésre kötelezett akkor is tartozik befizetni, ha annak beszedését elmulasztotta.

(3) Az adó késedelmes befizetése esetén az esedékesség napjától késedelmi pótlékot kell fizetni.

**10. Bejelentkezés, az adó bevallása**

**12. §** (1) Az adóbeszedésre kötelezettnek, az adóköteles bevételszerző tevékenységét annak megkezdésétől számított 15 napon belül az önkormányzati adóhatóságnak írásban kell bejelentenie.

(2) Az adóbeszedésre kötelezett az általa beszedett adót havonként a befizetéssel együtt vallja be az erre a célra rendszeresített űrlapon.

(3) A bejelentkezés, illetve a bevallás – ki nem mentett – elmulasztása (késedelmes teljesítése) esetén az önkormányzati adóhatóság mulasztási bírságot szab ki.

(4) Az adó megfizetése az adóbevallást nem pótolja.

*V. Fejezet*

*Helyi iparűzési adó*

**11. Az adó mértéke**

**13. §** (1)2 Állandó jelleggel végzett iparűzési tevékenység esetén az adó évi mértéke az adóalap 1,8 %-a.

(2) Az adóévben fizetendő (megállapított) települési adó összege csökkenti az adóévi iparűzési adó összegét.

**12. Adókedvezmények, mentességek**

**14. §** 33% mértékű adókedvezmény illeti meg azt a háziorvost, védőnő vállalkozót, akinek/amelynek a [Htv. 39/C. § (3) bekezdés](https://njt.hu/jogszabaly/1990-100-00-00" \l "SZ39C@BE3" \t "_blank)e alapján a vállalkozási szintű iparűzési adóalapja az adóévben a 20 millió forintot nem haladja meg.

*VI. Fejezet*

*Kommunális adó*

**12/A.3 Az adókötelezettség, az adó alanya**

**14/A. §** A magánszemély tulajdonában lévő, lakás céljára szolgáló ingatlan, amelyben állandó lakosként életvitelszerűen tartózkodnak.

**13. Az adó mértéke**

**15. §4**Az adó évi mértke adótárgyanként, és lakásbérleti jogonként 20 000 Ft/év.

**14. Adókedvezmények, mentességek**

**16. §** (1) Az az egyedülálló nyugdíjas vagy egy nyugdíjból élő házaspár, aki állandó lakos, továbbá az ingatlanban más személy sem lakóhellyel, sem tartózkodási hellyel nem rendelkezik és az ingatlant nem is lakja, valamint aki az ingatlan-nyilvántartás hatályos adatai szerint az ingatlan vonatkozásában haszonélvezeti joggal, vagy tulajdonjoggal rendelkezik az éves kommunális adóból 40% kedvezményre jogosult.

(2) Mentes a magánszemélyek kommunális adója alól

a) az az ingatlan, amely az építményadó hatálya alá tartozik (tárgya az építményadónak)

b) az a 90 éven felüli az adott ingatlanban állandó lakosként bejelentett személy, aki egyedül él az ingatlanban és ott más személy sem lakóhellyel, sem tartózkodási hellyel nem rendelkezik és az ingatlant nem is lakja, valamint aki az ingatlan-nyilvántartás hatályos adatai szerint az ingatlan vonatkozásában haszonélvezeti joggal, vagy tulajdonjoggal rendelkezik.

*VII. Fejezet*

*Záró rendelkezések*

**17. §** Hatályát veszti a Szigetmonostor Község Önkormányzata Képviselő-testületének 12/2011. (XI.28.) számú rendelete a helyi adókról egységes szerkezetben az 1/2013. (I.29.), az 5/2013. (III.22.), a 8/2013. (VII.2.), a 10/2013. (XI.26.), a 13/2016. (VII.04.), a 15/2017. (VII.04.), a 24/2017. (XI.27.), a 19/2018. (X.01.), az 1/2019. (II.1.), valamint a 24/2019. (XI.12.) rendeletekkel, valamint a Szigetmonostor Község Önkormányzata Képviselő-testületének 9/2021. (XI.2.) számú rendelete a helyi adókról szóló 12/2011 (XI.28.) rendelet módosításáról és a Szigetmonostor Község Önkormányzata Képviselő-testületének 13/2021. (XII.2.) számú rendelete a helyi adókról szóló 12/2011 (XI.28.) rendelet módosításáról.

**18. §** Ez a rendelet 2022. július 1-jén lép hatályba.