***Ajánlattételi felhívás***

1. Az ajánlatkérő neve: Szigetmonostor Község Önkormányzata

Címe: 2015 Szigetmonostor, Fő u. 26.

Telefon/fax szám: 06-26-393-512 / 06-26-393-464

Képviselő: Molnár Zsolt

1. Ajánlatkérés tárgya: Szigetmonostor téli útüzemeltetésében, hó eltakarításában való részvétel rendkívüli hóhelyzet, vagy az Önkormányzat járműveinek műszaki meghibásodása esetén.
2. Az elvégzendő feladat meghatározása:

Szigetmonostor Község Önkormányzata a Képviselő-testület által elfogadott útüzemeltetési terv szerint végzi a téli síkosság mentesítést. Ehhez, a rendkívüli hóhelyzetet kivéve, megfelelő eszközökkel is rendelkezik.

Az ajánlattevőtől a rendkívüli hóhelyzet idejére, illetve az Önkormányzat eszközeinek műszaki meghibásodása esetén történő rendelkezésre állására kérjük ajánlatát, úgy, hogy az Önkormányzat megbízottja megrendelése indítja a munkavégzést keretszerződés alapján.

Ajánlatában kérjük kitérni az alábbiakra:

* A megrendelő értesítése esetén az értesítéstől számított vállalt munkakezdés ideje:
* A munkavégzés esetén számított óradíj (Ft/óra):
* Amennyiben van rendelkezésre állási díj a szerződött, de munkával nem töltött napokra ennek összege (Ft/nap):
* A munkát végző gépek és eszközök feltüntetése:

1. A szerződés időtartama: a szerződés aláírásától 2025. március 15.
2. A teljesítés helye: Szigetmonostor Község közútjai
3. Az ellenszolgáltatás teljesítésének feltételei: A nyertes pályázóval kötött szerződés alapján, a megrendelő által jóváhagyott menetlevéllel igazolt órák szerint.
4. Az ajánlathoz csatolandó dokumentumok:
5. A gépek érvényes forgalmi engedélyei
6. Cég esetén cégbírósági végzés, egyéni vállalkozó esetén vállalkozói igazolvány
7. Felelősségbiztosítás igazolása.(a szerződéskötés feltétele)
8. A számlázás módja: A munka elvégzését követően, a leigazolt órák alapján, átutalásos fizetéssel 15 napos határidővel.
9. Az ajánlat érvényességi idejének feltüntetése (legalább 30 nap)
10. Az ajánlattétel beérkezésének határideje: 2024. október 31. 10:00
11. Az ajánlattétel benyújtásának címe: 2015 Szigetmonostor Fő utca 26.
12. Az ajánlattétel benyújtásának módja: kérjük a borítékon rögzíteni: „Ajánlat a Szigetmonostor téli útüzemeltetéséhez”
13. Az ajánlat bontásának helye és ideje: Szigetmonostori Polgármesteri Hivatal 2024. október 31. 10:00
14. Az ajánlattétellel kapcsolatos egyéb információk:

a) Az ajánlattétel díjmentes.

b) Az ajánlatot egy példányban kell benyújtani, az ajánlatkérő címére személyesen vagy postai úton, vagy a [hivatal@szigetmonostor.hu](mailto:hivatal@szigetmonostor.hu) e-mail címre

c) Az ajánlatkérő kapcsolattartóját, beosztását, elérhetőségét, az ajánlat érvényességének idejét meg kell jelölni.

Tájékoztatjuk, hogy eredménytelen a beszerzési eljárás, ha :

- nem nyújtottak be ajánlatot ( nincs ajánlat ),

- csak az ajánlattételi határidő lejárta után nyújtottak be ajánlatot,

- az ajánlattevők egyike sem felel meg az ajánlati felhívásban foglalt feltételeknek,

- egyik ajánlattevő sem, vagy az összességében legelőnyösebb ajánlattevő sem tett – az ajánlattevő rendelkezésére álló anyagi fedezet mértékére tekintettel – megfelelő ajánlatot,

- gazdaságilag ésszerűtlen az ajánlat.

Szigetmonostor, 2024. október 18.

Molnár Zsolt

polgármester